21.6.2005 Euroopan unionin virallinen lehti L 158/23 KOMISSION PÄÄTÖS, tehty 20 päivänä kesäkuuta 2005, verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun Euroopan parlamentin ja neuvoston direktiivin 1999/62/EY 6 artiklan 2 kohdan b alakohdan mukaisesti esitetystä Ranskan pyynnöstä soveltaa ajoneuvoveroa koskevaa poikkeusta (tiedoksiannettu numerolla K(2005) 1818) (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (2005/449/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon verojen ja maksujen kantamisesta raskailta ta- varaliikenteen ajoneuvoilta tiettyjen infrastruktuurien käytöstä 17 päivänä kesäkuuta 1999 annetun Euroopan parlamentin ja neuvoston direktiivin 1999/62/EY (') ja erityisesti sen 6 artiklan, sekä katsoo seuraavaa: (1) — Direktiivin 1999/62/EY 6 artiklan 2 kohdan b alakoh- dassa säädetään, että jäsenvaltiot saavat soveltaa alennet- tuja määriä tai poikkeuksia ajoneuvoihin, joita käytetään ainoastaan satunnaisesti ne rekisteröineen jäsenvaltion yleisillä teillä ja joita käyttävät sellaiset luonnolliset hen- kilöt tai oikeushenkilöt, joiden päätoimi ei ole tavaralii- kenteen harjoittaminen, jos näillä ajoneuvoilla suoritetut kuljetukset eivät vääristä kilpailua. Poikkeuksen edellytyk- senä on komission hyväksyntä. (2) — Ranska on pyytänyt komissiota hyväksymään moottori- ajoneuvoja koskevaa veroa koskevan poikkeuksen direk- tiivin 1999/62/EY mukaisesti vähintään 12 tonnin pai- noisille ajoneuvoille, joita käytetään yksinomaan julkisissa rakennustöissä ja teollisuusrakentamisessa. (3) — Direktiivin 6 artiklan 2 kohdan b alakohdassa säädetyt edellytykset täyttyvät, mikäli mainitun kaltaisia ajoneu- voja käytetään ainoastaan satunnaisesti yleisillä teillä eikä niitä käytetä tavaraliikenteen harjoittamiseen eivätkä näillä ajoneuvoilla suoritetut kuljetukset vääristä kilpailua, sillä niissä voidaan kuljettaa ainoastaan ajoneuvoihin py- syvästi asennettua, sellaisenaan käytettävää laitteistoa. (4) — Poikkeus on sallittava määräajaksi. (5) — Näin ollen Ranskan poikkeuspyyntö olisi hyväksyttävä, () EYVL L 187, 20.7.1999, s. 42. Direktiivi sellaisena kuin se on muutettuna vuoden 2003 liittymisasiakirjalla. ON TEHNYT TÄMÄN PÄÄTÖKSEN: 1 artikla Komissio hyväksyy määräaikaisesti 31 päivään joulukuuta 2009 ajoneuvoveroa koskevan poikkeuksen direktiivin 1999/62/EY 6 artiklan 2 kohdan b alakohdan mukaisesti vähintään 12 ton- nin painoisille ajoneuvoille, joita käytetään yksinomaan julki- sissa rakennustöissä ja teollisuusrakentamisessa: 1) autoalustaiset itseliikkuvat nosturit ja trukit (kalusto kiinni- tetty autoalustalle); 2) autoalustalle pysyvästi kiinnitetyt, siirrettävät pumput ja pumppuasemat; 3) autoalustalle pysyvästi kiinnitetyt siirrettävät, moottoroidut kompressorikalustot; 4) autoalustalle pysyvästi kiinnitetyt betoninsekoittimet ja beto- nipumput (ei betonin kuljetukseen tarkoitetut betonirum- mut); 5) autoalustalle pysyvästi kiinnitetyt siirrettävät generaattorika- lustot; 6) autoalustalle pysyvästi kiinnitetyt siirrettävät porauskalustot. 2 artikla Tämä päätös on osoitettu Ranskan tasavallalle. Tehty Brysselissä 20 päivänä kesäkuuta 2005. Komission puolesta Jacgues BARROT Varapuheenjohtaja